ROMÂNIA








Se aprobă

JUDEŢUL TIMIŞ







MUNICIPIUL TIMIŞOARA






Primar

DIRECŢIA DEZVOLTARE

Serviciul Dezvoltare Locală şi Integrare Europeană

Nr. SC 2007 – 25773/19.11.2007



   Dr.ing. Gheorghe Ciuhandu

REFERAT

privind alocarea sumei de 12.000 lei  în vederea participării Municipiului Timişoara la manifestările de Crăciun organizate de Primăria din Karlsruhe, 

în perioada 8-14 decembrie 2007

În baza relaţiilor de înfrăţire dintre Timişoara şi Karlsruhe, anual cu ocazia sărbătorilor de Crăciun se stabileşte o perioadă în care Timişoara este prezentă în cadrul manifestărilor organizate de Primăria Karlsruhe.


Cu ocazia vizitei sale în Timişoara, primarul oraşului Karlsruhe a adresat invitaţia ca în perioada  9-13 decembrie 2007 Municipiul Timişoara să fie reprezentat în cadrul manifestărilor locale de Crăciun printr-un program adecvat.

În acest sens grupul de colindători „Taina” se va deplasa la Karlsruhe în perioada mai sus menţionată.

Cazarea va fi asigurată de Primăria Karlsruhe, iar Primăria Timişoara va asigura cheltuielile de transport precum şi indemnizaţia zilnică pentru persoanele delegate să participe la susţinerea evenimentului.


Participarea la acest eveniment oferă posibilitatea de afirmare pe plan internaţional a multiculturalităţii Municipiului Timişoara.

Solicităm aprobarea participării Municipiului Timişoara reprezentat prin grupul de colindători „Taina” la manifestările de crăciun organizate de oraşul înfrăţit Karlsruhe, precum  şi alocarea sumei de 12000 lei reprezentând cheltuieli de deplasare ( transport, diurnă, asigurare medicală ) pentru membrii delegaţiei.

